《戏赠王推官诚中》
宋代·唐庚

乃祖赋混成，津涯极深远。家学到诸郎，文字复清婉。

今作劾鼠吏，于理诚未稳。怒草三千牍，驰驿奏龙衮。

上问今安在，幕职补阆苑。召赐数刻对，叹息相见晚。

纵未置青琐，亦应校黄本。九万里扶摇，忽若驰峻坂。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。